钦定古今图书集成/明伦汇编/闺媛典/第041卷 > 赵好德妻张氏
## 钦定古今图书集成/明伦汇编/闺媛典/第041卷 > 赵好德妻张氏

按《汝宁府志》：“张氏，汝阳人，吏部尚书赵好德妻，侍郎
毅之母也。元季大乱，好德将杖策往谒，高祖顾谓张曰：‘奈汝娠何’？张曰：‘是男归君，是女则母子俱死而已’。
遂洒泣而别。张携家避难，抵华州，力作自给。明年，毅
生。戊申，洪武改元，好德守安庆，张携毅东归，好德遣
人往迎，遇诸大梁，张以毅付使者，曰：‘我所忍死以待
者，为此子耳。今令归，若主吾事毕矣’。”遂悲伤发病卒。
洪武八年诰赠淑人。